Notum sit omnibus hominibus, quod ego Beatrix do, pro remedio anime senioris mei Ulrici et meæ, curtile unum cum vinea et domo quæ in eo constat ædificata, qui est situs in villa Clitgiaci, Sancto Cluniacensis cenobii Petro, jure possidendum hereditario, qui terminatur a mane terra vicecomitis Wigonis, a medio die terra Sancti Vincentii, a sero et a tercio viis publicis. Ego Beatrix hanc donationis cartam fieri jussi et firmare his testibus precepi. S. Girberti, Giraldi, Amalrici, Vualterii, Rotlandi, Richardi, Bernardi presbiteri, Ottonis comitis. Actum est hoc apud Matisconum civitatem, regnante Rotberto rege. Scriptum manu Oggerii cancellarii.